CELEX: 32006R1091
Language: sl
Date: 2006-07-13 00:00:00
Title: Uredba Komisije (ES) št. 1091/2006 z dne  13. julija 2006  o prepovedi ribolova na pravo peščenko v območju ICES IIa (vode ES), IIIa, IV (vode ES) s plovili, ki plujejo pod zastavo države članice, razen Danske in Združenega kraljestva

15.7.2006   
            
            
               SL
            
            
               Uradni list Evropske unije
            
            
               L 195/9
            
         
      UREDBA KOMISIJE (ES) št. 1091/2006
   z dne 13. julija 2006
   o prepovedi ribolova na pravo peščenko v območju ICES IIa (vode ES), IIIa, IV (vode ES) s plovili, ki plujejo pod zastavo države članice, razen Danske in Združenega kraljestva
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (1), in zlasti člena 26(4) Uredbe,
   ob upoštevanju Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema na področju skupne ribiške politike (2), in zlasti člena 21(3) Uredbe,
   ob upoštevanju naslednjega:
   
               (1)
            
            
               Uredba Sveta (ES) št. 51/2006 z dne 22. decembra 2005 o določitvi ribolovnih možnosti za leto 2006 in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti in za plovila Skupnosti v vodah, kjer so potrebne omejitve ulova (3), določa kvote za leto 2006.
            
         
               (2)
            
            
               Po podatkih, ki jih je prejela Komisija, so ulovi staleža iz Priloge k tej uredbi, s plovili, ki plujejo pod zastavami držav članic, navedenih v Prilogi, ali so pri njih registrirana, izčrpali dodeljeno kvoto za leto 2006.
            
         
               (3)
            
            
               Zato je treba prepovedati ribolov navedenega staleža ter njegovo shranjevanje na krovu, pretovarjanje in iztovarjanje –
            
         SPREJELA NASLEDNJO UREDBO:
   Člen 1
   Črpanje kvote
   Ribolovna kvota za stalež iz Priloge k tej uredbi, ki je bila za leto 2006 dodeljena državam članicam iz Priloge, velja od datuma iz navedene priloge za izčrpano.
   Člen 2
   Prepovedi
   Ribolov staleža iz Priloge k tej uredbi s plovili, ki plujejo pod zastavami v Prilogi navedenih držav članic, ali so pri njih registrirana, se prepove z datumom, ki ga določa navedena priloga. Po tem datumu je prepovedano shranjevati na krovu, pretovarjati ali iztovarjati takšen stalež, ulovljen z navedenimi plovili.
   Člen 3
   Začetek veljavnosti
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. julija 2006
      
         
            Za Komisijo
         
         Jörgen HOLMQUIST
         
         
            Generalni direktor za ribištvo in pomorske zadeve
         
      
   
   
      (1)  UL L 358, 31.12.2002, str. 59.
   
      (2)  UL L 261, 20.10.1993, str. 1. Uredba, kakor je bila nazadnje spremenjena z Uredbo (ES) št. 768/2005 (UL L 128, 21.5.2005, str. 1).
   
      (3)  UL L 16, 20.1.2006, str. 1. Uredba, kakor je bila nazadnje spremenjena z Uredbo (ES) št. 941/2006 (UL L 173, 27.6.2006, str. 1).
   
      PRILOGA
      
                  Št.
               
               
                  15
               
            
                  Država članica
               
               
                  Države članice, razen Danske in Združenega kraljestva
               
            
                  Stalež
               
               
                  SAN/2A3A4
               
            
                  Vrste
               
               
                  Prava peščenka (Ammodytidae)
               
            
                  Območje
               
               
                  IIa (vode ES), IIIa, IV (vode ES)
               
            
                  Datum
               
               
                  22. junija 2006